पढ़ाई के साथ शिक्षकों को रखनी पड़ती है बालकों की निगरानी
दौसा ग्रामीण|राजकीय प्राथमिकविधालय खड़का परिसर में 40फुट गहरा खुला कुआं स्कूली बालको शिक्षकों के लिए परेशानी का सबब बना हुआ है 40 फीट गहरे कुएं में नन्हे बालको के गिरने का अंदेशा बना रहता है जिसके चलते अनहोनी घटना के अंदेशा के चलते एक शिक्षक को पूरे दिन कक्षाएं लेने के साथ मैदान में ही बैठकर बालको की निगरानी रखनी पड़ती है हनुमान गुर्जर, कमलेश मीणा, सीताराम आदि ने बताया कि स्कूल परिसर में बने 40फीट गहरे कुएं को ढकाए जाने के लिए ग्राम पंचायत की बैठकों में प्रस्ताव लेकर अधिकारियों को भिजवा दिए। लेकिन अधिकारियों द्वारा कुएं को ढ़काए जाने की कार्रवाई नहीं की जा रही है ग्रामीणों ने बताया कि स्कूल परिसर में खुले पड़े कुएं में अब तक आधा दर्जन से अधिक जानवर गिर घायल हो चुके है कुएं को बंद कराए जाने के लिए उपखंड अधिकारी को भी अनेकों बार ज्ञापन सौंपकर गुहार की जा चुकी है लेकिन डेढ़ वर्ष बाद भी ना तो ग्राम पंचायत ने कुएं को ढकवाया और ना ही कोई सुरक्षा के उपाय किए वहीं मंगला की ढाणी निमाली मे अध्ययनरत बालक-बालिकाओं को रोजाना रास्ते मे भरे गंदे पानी मे होकर स्कूल जाने को मजबूर होना पड़ रहा है हालत यह है कि स्कूल जाने के लिए और कोई दूसरा रास्ता नहीं होने के कारण नन्हे बालकों को घुटनों से उपर तक भरे गंदे पानी मे होकर निकलना पड़ता है ग्रामीणों स्कूल प्रशासन द्वारा रास्ते मे भरे गंदे पानी की निकासी कराए जाने के लिए अनेकों बार ग्राम पंचायत से लेकर विकास अधिकारी को जानकारी दिए जाने के बाद भी कोई सुनवाई नहीं होने के कारण बालको राहगीरों को खासी परेशानी होती है बालक बालिकाओं ने बताया कि स्कूल के मुख्य दरवाजे के सामने जमा कीचड़ उसमें से उठने वाली दुर्गन्ध के कारण स्कूल के कमरों में बैठना तक दूभर हो रहा है बार बार निरीक्षण पर आने वाले अधिकारियों को अवगत कराए जाने के बाद भी कोई सुनवाई नहीं हो रही है प्रधानाध्यापक ने बताया कि गंदे पानी की निकासी के लिए स्थानीय लोगो से संपर्क कर पानी निकासी के प्रयास किए जा रहे हैं सरपंच चैनसुख चैची का कहना है कि गंदे पानी की शीघ्र ही निकासी कराई जाएगी
दौसा ग्रामीण. खुलेकुएं से खतरा।
hin_Deva hin_Deva bho_Deva